stanford-oval/wikipedia huggingface dataset:
Stephen Wiltshire
Lapsuus

Wiltshire ei puhunut varhaislapsuudessa, ja kolmevuotiaana hänellä diagnosoitiin Kannerin oireyhtymä. Hänen isänsä kuoli samana vuonna moottoripyöräonnettomuudessa. Viisivuotiaana Stephen meni lontoolaiseen Queensmillin kouluun, jossa hänen kiinnostuksensa piirtämiseen tuli ilmi. Hän alkoi ilmaista itseään piirtämällä. Kahdeksanvuotiaana hän alkoi piirtää kuvitteellisia maanjäristyksen jälkeisiä kaupunkimaisemia ja autoja.
Opettajat alkoivat kannustaa Wiltshirea piirtämisessä, ja heidän avullaan hän vähitellen yhdeksänvuotiaana oppi puhumaan. Kymmenvuotiaana hän piirsi sarjan Lontoon maamerkkejä, yhden kutakin kirjainta kohti, ja nimitti sen "Lontoon aakkosiksi".
Vuonna 1987 Wiltshire oli mukana BBC:n ohjelmassa The Foolish Wise Ones. Kokoelma hänen töitään julkaistiin samana vuonna nimellä Drawings.  Wiltshire voi katsoa kohdetta kerran ja piirtää siitä sitten hyvin tarkan ja yksityiskohtaisen kuvan. Hän on piirtänyt koko Lontoon keskustan tehtyään helikopterimatkan sen yllä. Hän tekee myös kuvitteellisia maisemia, kuten piirroksen St. Paulin katedraalista liekkien keskellä. Vuonna 2003 hänen töistään järjestettiin retrospektiivinen näyttely Orleans House -galleriassa Twickenhamissa Lontoossa.
Wiltshiren työstä on tehty useita televisiodokumentteja. Neurologi Oliver Sacks on kirjoittanut hänestä luvun  "Prodigies" kirjassaan An Anthropologist on Mars.
Wiltshiren piirustuksista julkaistuja kirjoja ovat Drawings (1987), Cities (1989), Floating Cities (1991) ja Stephen Wiltshire's American Dream (1993).
Vuosina 1995–1998 Wiltshire opiskeli lontoolaisessa taidekoulussa City and Guilds of London Art School Lambethissa Etelä-Lontoossa.
Toukokuussa 2005 Wiltshire teki pisimmän panoraamatyönsä ulkomuistista Tokiossa, jossa hän piirsi kymmenmetriselle kankaalle seitsemän päivää tehtyään lyhyen helikopterilennon kaupungin yläpuolella. Hän on sittemmin kiertänyt piirtämässä eri puolilla maailmaa.
Vuonna 2006 Stephen Wiltshire palkittiin kunniamerkillä Member of the Order of the British Empire taiteen hyväksi tekemästään työstä. Hän avasi syyskuussa 2006 oman gallerian Lontoon Pall Mallin varrella olevassa Royal Opera Arcadessa.
Aiheesta muualla

Wikimedia Commonsissa on kuvia tai muita tiedostoja aiheesta .
Stephen Wiltshire's site
Detailed Biography
The 5 meter long panoramic memory drawing of Rome
The 10 meter long panoramic memory drawing of Tokyo
Panorama of Dubai, Madrid, Jerusalem and London
Tokyo Documentary The Stephen Wiltshire Gallery. Arkistoitu 24.10.2007. Viitattu 12.11.2007.
Videos
Virtual tour of Wiltshire's London gallery – BBC
Stephen Van Rensselaer

| Stephen Van Rensselaer |
| --- | --- |

Henkilötiedot
Syntynyt: 1. marraskuuta 1764 New York City, New York, Brittiläinen Amerikka
Kuollut: 26. tammikuuta 1839 (74 vuotta) Albany, New York, Yhdysvallat
Muut tiedot
 Nimikirjoitus
Stephen Van Rensselaer (1. marraskuuta 1764 New York City, New York, Brittiläinen Amerikka – 26. tammikuuta 1839 Albany, New York, Yhdysvallat) oli yhdysvaltalainen maanomistaja, poliitikko ja upseeri. Hän omisti parhaimmillaan yli miljoonaa eekkeriä viljelysmaata New Yorkin osavaltiossa, ja hänen maillaan oli jopa 100 000 vuokraviljelijää.
CNN Money -julkaisun mukaan inflaatio huomioiden Van Rensselaer oli Yhdysvaltain historian kuudenneksi rikkain mies John D. Rockefellerin, Cornelius Vanderbiltin, John Jacob Astorin, Stephen Girardin ja Richard Mellonin jälkeen ja Andrew Carnegien kanssa.
Elämä ja ura

Van Rensselaer oli viidennessä polvessa Killian Van Rensselaerin (noin 1580–1645), New Yorkin Rensselaerwyckin alkuperäisen omistajan, jälkeläinen. Killian Van Rensselaerin hankki suuret maaomistuksensa Uusissa-Alankomaissa vuosina 1630–1637. Stephen valmistui Harvardin yliopistosta vuonna 1782 ja avioitui seuraavana vuonna kenraali Philip Schuylerin tyttären Margaretin kanssa. Stephen Van Rensselaeria puhuteltiin aina kohteliaasti alankomaalaisella arvonimellä patroon, vaikka hän menetti vapaaherran oikeutensa Yhdysvaltojen itsenäistyttyä. Saadakseen vuokraviljelijät mailleen hän asetti vuokrat niin alhaisiksi, että sai niistä arvion mukaan vain yhden prosentin tuoton. Hänellä oli pian 900 tilaa, joista kukin oli 150 eekkerin suuruinen. Varallisuutensa turvattuaan hän ryhtyi politiikkaan. Vuosina 1780–1790 hän oli New Yorkin edustajainhuoneessa federalistipuolueen edustaja, ja vuosina 1791–1795 hän oli osavaltion senaatin jäsen. Hän oli New Yorkin varakuvernööri (1795–1801) kahden kauden ajan, John Jayn ollessa kuvernöörinä. Vuonna 1801 hän toimi osavaltion perustuslakikokouksen puheenjohtajana, ja vuosina 1808–1810 hän oli jälleen edustajainhuoneessa. Hän kannatti kiihkeästi kanavan rakentamista Hudsonjoen ja Suurten järvien välille, ja ehdotettua reittiä ynnä muuta tutkineen komission jäsenenä hän antoi hanketta puoltaneen raportin edustajakokoukselle vuonna 1811.
Van Rensselaerista tuli miliisin majuri vuonna 1786, eversti vuonna 1788 ja kenraalimajuri vuonna 1801. Vuoden 1812 sodassa Ison-Britanniaan vastaan hänet nimitettiin Yhdysvaltain joukkojen komentajaksi pohjoiselle rajalle. Vaikka hän piti sotaa ennenaikaisena, hän organisoi miliisijoukot, joiden määrä riitti Ylä-Kanadan valtaamiseen. Hän johti New Yorkin osavaltion erillisen miliisin ensimmäistä divisioonaa, ja 13. lokakuuta 1812 hän kärsi katastrofaalisen tappion Queenston Heightsin taistelussa. Koska hän oli oli federalistipuolueen johtajia ja vastusti sotaa, häntä arvosteltiin ankarasti tästä tappiosta, ja hän erosi armeijasta.
Sodan päätyttyä Erien kanavan hanketta jatkettiin, ja vuodesta 1816 kuolemaansa saakka Van Rensselaer oli kanavakomission jäsen ja lähes viidentoista vuoden ajan sen puheenjohtaja. Vuonna 1818 hänet valittiin jälleen edustajainkokoukseen. Hän toimi New Yorkin yliopiston kanslerina jonkin aikaa, ja vuonna 1821 hän oli valtuutettuna New Yorkin perustuslakikokouksessa. Vuosina 1822–1829 hän oli Yhdysvaltain edustajainhuoneen jäsen, ja siellä hän äänesti John Quincy Adamsia presidentiksi ja toimi maatalousvaliokunnan puheenjohtajana. Vuosina 1820–1823 hän lähetti omalla kustannuksellaan professorit Amos Eatonin ja Edward Hitchcockin tekemään laajoja tutkimuksia, joiden tulokset julkaistiin teoksessa An Agricultural and Geological Survey of the District adjoining the Erie Canal (1824). Vuonna 1824 hän perusti Troyhyn koulun, joka kaksi vuotta myöhemmin toimi nimellä Rensselaer Polytechnic Institute.
Van Rensselaer jakoi omaisuutensa kymmenen lapsensa kesken sen sijaan, että olisi antanut kaiken vanhimmalle pojalleen, kuten tuolloin oli tapana.
Aiheesta muualla

Kuvia tai muita tiedostoja aiheesta Stephen Van Rensselaer Wikimedia Commonsissa
Southern Leyte

Southern Leyten sijainti
Southern Leyte on Filippiinien Itä-Visayasin alueella sijaitseva provinssi. Sen pääkaupunki on Maasin. Sen ainoa rajanaapuri on sen pohjoispuolella sijaitseva Leyte, johon Southern Leyte aiemmin kuului. Sen väkiluku vuoden 2010 väestönlaskennassa oli 399 137.
Aiheesta muualla

Kuvia tai muita tiedostoja aiheesta Southern Leyte Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Ohutkalvotransistori

Värillisen TFT-nestekidenäytön rakenne, 9 = ohutkalvotransistoriselvennä
Ohutkalvotransistori (engl. thin film transistor, TFT) on transistori, jota käytetään erityisesti nestekidenäytöissä. Siinä ohutkalvoja kasvattamalla luodulla kalvorakenteella saadaan aikaan puolijohde kiinteälle pinnalle, esimerkiksi lasille. Useimmat TFT-rakenteessa käytetyt aineet eivät itse ole läpinäkyviä. Ensimmäinen läpinäkyvä TFT-materiaali, joka perustui sinkkioksidiin, keksittiin 2003 Oregonissa.
Soúnio

| Soúnio> Σούνιο |
| --- | --- |
 Soúnion niemi ja Poseidonin temppelin rauniot.
  Soúnio 
Sijainti:  37°39′2″N, 24°1′28″E
Merialue:  Egeanmeri
Vesialue:  Saroninlahti
Valtio
Valtio:  Kreikka
Alue:  Attika
Alueyksikkö:  Itä-Attika
Kunta:  Lavreotikí
Soúnio (kreik. Σούνιο), antiikin Sunion (m.kreik. Σούνιον, Sūnion tai Sounion), on niemi Attikan eteläkärjessä Kreikassa. Niemessä sijaitsi antiikin aikana Sunionin demos, joka tunnetaan ennen kaikkea Poseidonin temppelistään. Niemi ja sen arkeologinen alue sijaitsevat Lavreotikín kunnassa. Niemenkärjen lähellä sijaitseva metsäalue muodostaa kansallispuiston nimellä Soúnion kansallismetsä (Εθνικός Δρυμός Σουνίου, Ethnikós Drymós Souníou).
Maantiede

Soúnion niemi sijaitsee Attikan kaakkoiskärjessä noin 69 kilometriä kaakkoon Ateenan keskustasta. Se työntyy Egeanmereen ja sen länsipuolelle jää Saroninlahti. Niemen edustalla sen eteläpuolella sijaitsee Pátrokloksen saari ja itäpuolella Makrónisos. Soúnion niemi on eteläisin niin kutsutun Ateenan Rivieran eli kaupungin eteläpuolisen turistirannikon kohteista.
Soúnion vuonna 1974 suojellun kansallismetsän koko on 3 500 hehtaaria. Sen alue sijaitsee niemenkärjestä pohjoiseen.
Historia ja nähtävyydet

Sunionin Poseidonin pyhäkköalue perustettiin noin vuonna 700 eaa. Vuonna 490 eaa. pyhäkköalueelle alettiin rakentaa varhaisempaa Poseidonin temppeliä. Se kuitenkin tuhoutui persialaisten hyökkäyksessä vuonna 480 eaa. Nykyisin paikalla oleva Poseidonin temppeli rakennettiin noin vuonna 444 eaa. Temppeli on suhteellisen hyvin säilynyt, ja se on suosittu päiväretkikohde Ateenasta erityisesti auringonlaskun aikaan.
Poseidonin temppelin lisäksi niemen nähtävyyksiin kuuluvat Athenen temppelin, stoan eli pylväshallin sekä muun muassa niemen linnoitteiden rauniot.
Aiheesta muualla

Kuvia tai muita tiedostoja aiheesta Soúnio Wikimedia Commonsissa
Kreikan kansallispuistot
| --- | --- |
Kansallismetsät:   Aínoksen kansallismetsä  Oítin kansallismetsä  Ólympoksen kansallismetsä  Parnassóksen kansallismetsä  Párnithan kansallismetsä  Píndoksen kansallismetsä  Préspajärvien kansallismetsä  Samarián kansallismetsä  Soúnion kansallismetsä  Víkoksen–Aóoksen kansallismetsä 
Merikansallispuistot:   Alónnisoksen ja Pohjoisten Sporadien merikansallispuisto  Zákynthoksen merikansallispuisto 
Muut kansallispuistot:   Amvrakikóslahden kosteikkojen kansallispuisto  Axióksen suiston kansallispuisto  Chelmóksen–Vouraïkóksen kansallispuisto  Dadián, Lefkímin ja Souflín metsien kansallispuisto  Évroksen suiston kansallispuisto  Itä-Makedonian ja Traakian kansallispuisto  Kerkíni-järven kansallispuisto  Koróneia- ja Vólvi-järvien ja Makedonian Témpin kansallispuisto  Kotýchin ja Strofylián kosteikkojen kansallispuisto  Mesolóngin–Aitolikón laguunien kansallispuisto  Pohjoisen Píndoksen kansallispuisto  Préspajärvien kansallispuisto  Rodópi-vuorten kansallispuisto  Schiniáksen kansallispuisto  Tzoumérkan, Peristérin ja Árachthoksen rotkon kansallispuisto 
Soúnion auringonlaskun aikaan.
Poseidonin temppelin rauniot.
Stoumont

| Stoumont |
| --- | --- |
 lippu
 Stoumont
 Koordinaatit: 50°24′N, 5°48′E 
Valtio:  Belgia
Alue:  Vallonia
Maakunta:  Liège
Arrondissementti:  Liège
Hallinto:  
 – Hallinnon tyyppi:  Kunta
 – Pormestari:  Didier Gilkinet
Kunnanvaltuusto:  13 paikkaa
Pinta-ala:  
 – Kokonaispinta-ala:  108,45 km²
Väkiluku (2015):  3 249
 – Väestötiheys:  29,9 as./km²
 
 www.stoumont.be 
Infobox OKVirheellinen NIMI-arvo: 
Stoumont on Liègen maakunnassa Valloniassa sijaitseva Belgian kunta. Sen asukasluku on 3 249 (2015).
Stoumontin alue oli Ardennien taistelun näyttämönä toisessa maailmansodassa 1944.
Stoumontin kylät

Chevron, La Gleize (sisältäen kylät Cheneux, Monceau, Cour, Moustier, Borgoumont, Moulin du Ruy et La Venne), Lorcé (sisältäen kylän Targnon) ja Rahier (sisältäen kylän Xhierfomont).
Aiheesta muualla

Kuvia tai muita tiedostoja aiheesta Stoumont Wikimedia Commonsissa
Liègen provinssin kunnat
Froidcourtin linna Stoumontissa (rakennettu 1912).
Ohutlevy

Ohutlevyt ovat ohuita metallilevyjä, joita käytetään muun muassa rakentamisessa, sekä erilaisten esineiden valmistamisessa. Ohutlevyistä valmistetaan tuotteita leikkaamalla, liittämällä ja muovaamalla niitä. Ohutlevyjä kutsutaan usein myös pelliksi.
Rakennusten katot, astiat, elektronisten laiteiden kotelot tai auton korit ovat esimerkkejä tuotteista, joita voidaan valmistaa ohutlevyistä.
Ohutlevyjä valmistetaan eri paksuisia ja eri materiaaleista. Ohutlevyjä myös pinnoitetaan eri tavoin erityisesti sinkitsemällä. Tyypillisiä levymateriaaleja ovat teräs, alumiini ja kupari.
Ohutlevyjä voidaan leikata laserleikkauksella tai erilaisilla mekaanisilla menetelmillä. Peltisakset ovat perinteinen ja yhä käsityönä tehtävien esineiden valmistuksessa käytetty mekaanisesti toimiva leikkuuväline. Kaarisaksia käytetään pitempien suorien leikkausten tekemiseen. Levyjä leikataan myös lävistämällä niitä erilaisten meistien avulla.
Muovausmentelmiä ovat muun muassa syväveto ja painosorvaus. Levyjä voidaan muovata myös perinteiseen tapaan takomalla. Levyihin voidaan myös tehdä taitoksia kanttikoneilla tai särmäyspuristimilla.
Ohutlevyjä voidaan liittää toisiinsa esimerkiksi hitsaamalla tai niittien ja ruuvien avulla.
Nilsiän yhtenäiskoulu

| Nilsiän yhtenäiskoulu |
| --- | --- |
Sijainti:  Syvärintie 48 (ja Syvärintie 47), 73300 Nilsiä
Koordinaatit:  63.2044°N, 28.0883°E
Tyyppi:  suomenkielinen yhtenäiskoulu
Luokat:  1–9
Oppilaita:  443 (2023)
Verkkosivut
Nilsiän yhtenäiskoulu on vuodesta 2007 alkaen Nilsiän keskustaajamassa Kuopiossa toiminut luokkien 1-9 yhteiskoulu. Oppilaita on 443 ja henkilökuntaa noin 60. Opettajista osa opettaa myös Nilsiän lukiossa. Koulun erikoisuutena on laskettelukeskus Tahkon läheisyyden mahdollistama panostus alppilajeihin.  Rehtorina toimii Mia Hämäläinen.
Norwegian Wood

Norwegian Wood voi tarkoittaa:
Norwegian Wood (This Bird Has Flown), vuoden 1965 kappale The Beatlesilta
Norwegian Wood (musiikkifestivaali), vuotuinen musiikkifestivaali Oslossa, Norjassa
Norwegian Wood (romaani), kirjailijalta Haruki Murakami
Norwegian Wood (elokuva), romaanin elokuvasovituksen ohjannut Tran Anh Hung
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Norwegian Wood”, voi hakea sivunnimihaulla, laajalla sivunnimihaulla tai tekstihaulla.
Steve Prefontaine

Prefontaine vuonna 1973.
Steve Roland Prefontaine (25. tammikuuta 1951 – 30. toukokuuta 1975) oli yhdysvaltalainen kestävyysjuoksija.
Juoksu-ura

Prefontaine juoksi ensimmäisessä  maan maastomestaruusjuoksussa sijalle 54. Hän aloitti kovan harjoittelun juosten suuria kilometrimääriä. Seuraavana vuonna hän sijoittui kuudenneksi maastojuoksussa. Prefontaine juoksi Yhdysvaltain lukioiden kahden mailin ennätyksen 8.41,5.
Bill Bowermann alkoi valmentaa Prefontainea. Prefontaine voitti kolme yliopistojen maastojuoksumestaruutta ja voitti neljä 3 mailin kilpailua ulkoradoilla. Hän juoksi Yhdysvaltain ennätyksen 5 000 metrillä ja valittiin Münchenin olympialaisiin, jossa Prefontaine sijoittui neljänneksi 5 000 metrillä. Palattuaan olympiakisoista hän voitti muut yhdysvaltalaiset juoksijat Oregonin yliopistossa. Prefontaine teki Yhdysvaltojen ennätykset jokaisella matkalla 2 000 metristä 10 000 metriin.
Kuolema

Prefontaine oli palaamassa juhlista 30. toukokuuta 1975, kun hän menetti ajoneuvonsa hallinnan ja törmäsi kiviaitaan. Auto meni nurin ja Prefontaine kuoli. Hänen verensä alkoholipitoisuudeksi mitattiin 1,6 promillea.
Prefontainesta on tehty kaksi elokuvaa: vuonna 1997 Prefontaine ja vuonna 1998 Ilman rajoja. Dokumenttielokuva Fire on the Track käsittelee myös hänen elämäänsä. Juoksukilpailua Pre Classic on juostu vuodesta 1974 lähtien. Onnettomuuspaikka on nimetty Pren kallioksi. Sadat kävijät ovat jättäneet onnettomuuspaikalle hikinauhoja, mitaleja ja kenkiä.
Henkilökohtaiset ennätykset

1 500 m 3.38,1   28. kesäkuuta 1973 Helsinki
1 maili 3.54,6 20. kesäkuuta 1973 Eugene, Oregon
2 000 m 5.01,4 9. toukokuuta 1975, Coos Bay, Oregon
3 000 m 7.42,6 2. heinäkuuta 1974 , Milano, Italia
2 mailia 8.18,29 18. heinäkuuta 1974
3 mailia 12.51,4  8. kesäkuuta 1974, Eugene, Oregon
5 000 m 13.21,87  26. kesäkuuta 1974 Helsinki, Suomi
6 mailia 26.51,8 27. huhtikuuta 1974
10 000 m 27.43,6 27. huhtikuuta 1974 Eugene, Oregon
Pren kallio
Singaporen jalkapallomaajoukkue

Singaporen jalkapallomaajoukkue edustaa Singaporea kansainvälisissä miesten jalkapallokilpailuissa ja sitä hallinnoi Singaporen jalkapalloliitto.
Parhaimmat saavutukset Singaporelta on Kaakkois-Aasian mestaruuskisoista, jonka joukkue on voittanut kolmesti (1998, 2005 ja 2007).
Pääkilpailija kansainvälisellä tasolla on sen rajanaapuri Malesia, ja viimeotteluissa näiden kahden maan välillä on syntynyt paljon draamaa.
Kaikki Singaporen maajoukkueen pelaajat pelaavat tällä hetkellä maan pääsarjassa, S.Leaguessa.
Viime vuosina maajoukkueessa on pelannut monia ulkomaisen syntyperän omaavia pelaajia.
Arvokisat > Maailmanmestaruuskilpailut

1930–1974 – Ei osallistunut
1978–2018 – Ei selviytynyt karsinnoista
Arvokisat > Aasian mestaruuskilpailut

1956 – Ei osallistunut
1960 – Ei selviytynyt karsinnoista
1964 – Ei osallistunut
1968 – Ei selviytynyt karsinnoista
1972 – Ei osallistunut
1976–1980 – Ei selviytynyt karsinnoista
1984 – 1. kierros
1988 – Ei osallistunut
1992–2019 – Ei selviytynyt karsinnoista
Aiheesta muualla

Wikimedia Commonsissa on kuvia tai muita tiedostoja aiheesta .
Singaporen jalkapalloliitto
Spaatteli

Erimallisia spaatteleita.
Spaatteli on lusikkaa muistuttava laboratoriotarvike, jota käytetään käsiteltäessä ja siirtäessä pieniä määriä kiinteitä, yleensä jauhemaisia aineita, esimerkiksi punnituksen yhteydessä. Spaatteli on valmistettu teräksestä ja sen päät on muotoiltu litteäksi. Joissakin malleissa saattaa toisessa päässä olla lusikka tai se voi olla muodoltaan kupera.
Spaattelilla voidaan painaa myös kieli alas kun katsotaan potilaan kurkkuun.
Aiheesta muualla

Haku sanalla:  spaatteli Finna.fi. Viitattu 14.10.2018.
Laboratoriolaitteet ja tarvikkeet
Autoklaavi | Bunsenlamppu | Eksikkaattori | Lämpökaappi | Lämpömittari | Mikroskooppi | Sentrifugi | Spaatteli | Spektrofotometri | Vaaka | Vesi-imu  | Vetokaappi
Lasi- ja posliinitarvikkeet
Byhnersuppilo | Byretti | Erlenmeyer | Erotussuppilo | Imupullo | Kaasupipetti | Kellolasi | Keitinlasi | Koeputki | Kolvi | Kyvetti | Mittalasi | Mittapullo | Petrimalja | Pipetti | Ruiske | Soxhlet | Upokas
Spa

| Spa |
| --- | --- |
 Span kirkko
 vaakuna
 Span sijainti Liègen maakunnassa.
Valtio:  Belgia
Alue:  Vallonia
Maakunta:  Liège
Arrondissementti:  Verviers
Hallinto:  
 – Hallinnon tyyppi:  Kunta
 – Pormestari:  Sophie Delettre
Kunnanvaltuusto:  21 paikkaa
Pinta-ala:  
 – Kokonaispinta-ala:  39,85 km²
Väkiluku (2014):  10 591
 – Väestötiheys:  266 as./km²
 
 www.villedespa.be 
Infobox OKVirheellinen NIMI-arvo: 
Spa on kunta Belgiassa Liègen maakunnassa. Spa on jo 1500-luvulla tullut kuuluisaksi kivennäislähteistään.
Spassa on 10 591 asukasta (2014), ja sen pinta-ala on 39,85 km². Väestötiheys on 266 asukasta/km².[lähde? ]
Nimestä on erilaisia teorioita. Se on mahdollisesti saanut nimensä latinan sanoista salus per aquam (suom. terveyttä vedestä tai latinan sanasta espa, ”lähde”, ”suihkulähde”. Sen nimeä on alettu käyttää englannin kielessä kylpylän nimenä, josta se levinnyt markkinoinnin mukana myös muihin kieliin. Tosin belgialaiset itse ovat sitä mieltä että kylän nimi on ollut olemassa jo ennen kuin roomalaiset perustivat kylpylänsä sen mineraalilähteille, ja nimi on sitten levinnyt sieltä yleismaalimalliseen käyttöön.
Spassa on Span moottorirata Circuit de Spa-Francorchamps, jossa on ajettu Formula 1:n Belgian Grand Prix'ta, Porsche Super Cupia, GP2-sarjaa ja vuosittain Span 24 tunnin ajo.
Spassa toimi ensimmäisen maailmansodan loppuvaiheessa 1918 Saksan armeijan päämaja.
Agatha Christien kirjojen kuvitteellinen salapoliisi Hercule Poirot on syntynyt Spassa.
Aiheesta muualla

Kuvia tai muita tiedostoja aiheesta Spa Wikimedia Commonsissa
Liègen provinssin kunnat
Norwegian Wood (This Bird Has Flown)

Norwegian Wood (This Bird Has Flown) on The Beatles -yhtyeen kappale. Nimi tarkoittaa suomeksi norjalaista puuta. Eräs musiikkifestivaali on saanut siitä nimensä. Kappale julkaistiin ensimmäistä kertaa levyllä Rubber Soul (1965). Laulun on pääosin kirjoittanut John Lennon, mutta myös Paul McCartney on osallistunut sen laatimiseen.
Nilssonia leithii

| Nilssonia leithii |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Pehmeäkilpikonnat Trionychidae
Suku::  Nilssonia
Laji::  leithii
Kaksiosainen nimi
 Nilssonia leithii  (Gray 1872) 
Katso myös
   Nilssonia leithii Wikispeciesissä   Nilssonia leithii Commonsissa 
Infobox OKNimi-testi OKIUCN-testi OK: 
Nilssonia leithii on pehmeäkilpikonniin kuuluva harvinainen matelijalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi.
Se on todella isokokoinen, kilpi voi kasvaa 72 cm pitkäksi, mahdollisesti jopa metrin.
Sitä tavataan Intiassa, Gangesin vesistöstä etelään.
Nilssonia leithii -kilpikonnia myytiin aiemmin Aasian ruokamarkkinoilla, vuonna 1983 se oli yleinen mutta jo 1990-luvulla vaikeampi löytää. Hiekan kaivuu ja jokien patoaminen ovat supistaneet sen elinaluetta.
Ombra Racing

Ombra Racing on italialainen pikkuformulatalli, joka kilpailee nykyään Auto GP-sarjassa. Talli perustettiin vuonna 1994. Talli on voittanut Italian Formula 3 sarjan mestaruuden vuonna 2004 Matteo Cressonin voimin. Vuonna 2011 talli voitti Auto GP-sarjan kuljettajien mestaruuden Kevin Cecconin voimin. Talli on aiemmin kilpaillut mm International Formula Master, Formula 3 Euroseries, Britannian F3 ja Saksan F3 sarjoissa vaihtelevalla menestyksellä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Ombrotrofinen suo

Ombrotrofinen suo on suo, joka saa vetensä ja ravinteensa ilmasta eli sateen mukana. Tämä edellyttää sitä, että suon keskusta on ympäröivää kivennäismaata selvästi korkeammalla. Tällainen suo on karu ja vähäravinteinen. Etenkin eteläisen Suomen keidassuot ovat ombrotrofisia rahkakakkuja. Vastakohtana on minerotrofinen suo.
Nuolipuro

Nuolipuro on Kokkolassa sijaitseva pienalue, joka sijaitsee Koivuhaan ja Rantatien (seututie 749) välissä. 
Nuolipurossa on pääasiassa omakotitaloja ja lapsiperheitä. Uusia omakotitaloja tulee korttelisuunnitelman mukaan Nuolipuro 2 -nimiselle alueelle yhteensä noin 60.